"Biex Inkun Sinċier, Qed Nidneb Xi Ftit" - X'Qed Jagħmel Jordan Ta' Min Imissu?
Nimmaġina li lil Jordan u Tariella tafuhom, mhux hekk? Huma żewġ karattri tal-programm Min Imissu? li bħalissa jinsabu taħt kwarantina. F'filmat li ġie ppubblikat mill-paġna ta' Facebook ta' Min Imissu? tidher parti mill-ġurnata tagħhom waqt il-kwarantina. Milli jidher Jordan ilu maqful fl-uffiċju tiegħu xahrejn u lanqas biss irid joħroġ minn hemm biex jara lil Tariella. U Tariella vera qed timmisjah! Hu qalilha li jinsab maqful minħabba l-Coronavirus: "Jien kif nista' nkun ċert li inti 100% safe eħ? Hemm ħa, sa dalgħodu stess mort tixtri!" Imma fl-istess ħin jidher li din hija xi ftit ta' skuża u li fil-verità għandu skopijiet oħra f'moħħu... għax ftit tal-ħin wara stqarr: "Biex inkun sinċier, qed nidneb xi ftit." U dan waqt li kien qed iħares lejn ir-ritratti tal-Prim Ministru Robert Abela...!